CELEX: 32006D0006
Language: hu
Date: 2005-12-12 00:00:00
Title: 2006/6/EK,Euratom: A Tanács határozata ( 2005. december 12. ) a fogyatékossággal élő, illetve súlyos vagy elhúzódó betegségben szenvedő túlélő házastárs nyugdíját kiegészítő pénzügyi támogatás nyújtása részletes szabályainak rögzítéséről

10.1.2006   
            
            
               HU
            
            
               Az Európai Unió Hivatalos Lapja
            
            
               L 5/15
            
         
      A TANÁCS HATÁROZATA
   
   (2005. december 12.)
   a fogyatékossággal élő, illetve súlyos vagy elhúzódó betegségben szenvedő túlélő házastárs nyugdíját kiegészítő pénzügyi támogatás nyújtása részletes szabályainak rögzítéséről
   (2006/6/EK, Euratom)
   AZ EURÓPAI UNIÓ TANÁCSA,
   tekintettel az Európai Közösségek tisztviselőinek a 259/68/EGK, Euratom, ESZAK rendelettel (1) megállapított személyzeti szabályzatára és különösen annak 76a. cikkére,
   tekintettel a személyzeti szabályzati bizottság véleményére,
   mivel a súlyos vagy elhúzódó betegségben szenvedő vagy fogyatékossággal élő túlélő házastárs nyugdíját kiegészítő pénzbeli támogatás nyújtásának feltételeivel kapcsolatos közös megegyezés megállapítása az Európai Közösségek intézményeinek hatáskörébe tartozik,
   ELFOGADTA EZT A SZABÁLYZATOT:
   1. cikk
   A személyzeti szabályzat értelmében nyújtott szociális intézkedések részeként a súlyos vagy elhúzódó betegségben szenvedő vagy fogyatékossággal élő túlélő házastársnak – az érintett személy szociális körülményeinek és egészségi állapotának vizsgálata alapján – az intézmény nyugdíjat kiegészítő pénzbeli támogatást folyósíthat a betegség vagy fogyatékosság időtartamára.
   2. cikk
   A személyzeti szabályzat 76a. cikke alapján nyújtott támogatás megítéléséről szóló döntést a Bizottság kinevezési jogkört gyakorló hatósága hozza meg.
   A személyzeti szabályzat 76a. cikkének alkalmazására szánt előirányzatok kezelése a Bizottság hatáskörébe tartozik.
   3. cikk
   Az érintett túlélő házastárs vagy jogi képviselője (a továbbiakban: a kérelmező) kérelmét az érintett túlélő házastárs nyugdíjjogosultságának megállapításáért felelős intézmény szociális szolgálatához nyújtja be. A kérelemhez mellékelni kell a túlélő házastárs kezelőorvosa által kiadott részletes orvosi véleményt, illetve adott esetben az igazoló dokumentumokat, amely pontosítja a súlyos vagy elhúzódó betegséget vagy fogyatékosságot, és javaslatot tesz a fogyatékosság, illetve a súlyos vagy elhúzódó betegség hatásainak enyhítéséhez szükséges intézkedésekre.
   4. cikk
   A Bizottság kinevezési jogkört gyakorló hatóságának döntését az orvosi vélemény és az érintett személy szociális körülményeiről szóló vélemény alapján kell meghozni, az 1. cikkben megállapított célkitűzések figyelembevételével.
   5. cikk
   A kezelőorvos véleményének figyelembevételével, az illetékes intézmény orvosa a 3. cikk értelmében állást foglal a betegség vagy fogyatékosság elismerése, illetve súlyossága, valamint vélelmezett időtartama tekintetében. Szintén állást foglal a betegség vagy fogyatékosság hatásainak enyhítését szolgáló intézkedésekről. Amennyiben az intézmény orvosa kedvezőtlen véleményt ad, az esetet véleményezésre bocsátják az intézmény orvosa, a kérelmező kezelőorvosa és az említett két orvos által közös megegyezéssel kijelölt harmadik orvosból álló bizottság elé.
   6. cikk
   A kérelmező szociális helyzetéről szóló véleményt a 3. cikk értelmében az illetékes intézmény szociális munkatársa állítja össze. E szociális vélemény figyelembe veszi az orvosi véleményt és kiterjed a szociális helyzet, a betegséggel vagy fogyatékossággal kapcsolatos valós szükségletek elemzésére, valamint a kérelmező anyagi helyzetére, jövedelmeire és költségeire. Az orvosi vélemény és a fenti elemzés alapján a szociális munkatárs a 10. cikk rendelkezéseivel összhangban javaslatot tesz a pénzbeli támogatás összegére, a támogatás folyósításának időtartamára, és – amennyiben szükséges – az érintett személy szociális körülményeinek és egészségi állapotának felülvizsgálatára. A szociális-gazdasági elemzéssel kapcsolatos, a kérelmező és a szociális munkatárs között kialakuló vita esetén az ügy iratait véleményezésre a Bizottság kezdeményezésére felállított egyeztető bizottság elé kell terjeszteni.
   7. cikk
   A Bizottság kinevezési jogkört gyakorló hatósága az 5. és 6. cikk értelmében kiadott véleményen alapuló kérelem benyújtásától számított két hónapon belül meghozza döntését. Amennyiben a pénzbeli támogatást megítélik, az a kérelem benyújtásának időpontját követő hónap első napján lép hatályba, legfeljebb 12 hónapra terjedően.
   8. cikk
   A pénzbeli támogatás folyósítása meghosszabbítható, amennyiben annak lejártakor – a kinevezési jogkört gyakorló hatóság döntése értelmében – az érintett személy továbbra is súlyos vagy elhúzódó betegségben szenved vagy fogyatékossággal él. A kinevezési jogkört gyakorló hatóság, adott esetben, új orvosi vélemény és az érintett személy szociális helyzetének vizsgálata után dönt a pénzbeli támogatás további folyósításáról, az 5. és 6. cikkel összhangban. Ha a pénzbeli támogatás folyósítását meghosszabbítják, az az előző döntés alkalmazásának lejártát követő hónap első napján lép hatályba.
   9. cikk
   A kérelmezőnek különösen az ingó és ingatlan vagyonára kiterjedő vagyonnyilatkozatot, valamint legutóbbi adóbevallása alapján jövedelmére (az intézmény által folyósított nyugdíj, esetlegesen bármely egyéb forrásból befolyó más nyugdíj, a fogyatékossággal és/vagy a súlyos, illetve elhúzódó betegséggel kapcsolatos juttatások és minden egyéb jövedelem) vonatkozó, eskü erejével bíró nyilatkozatot kell tennie.
   10. cikk
   Amennyiben elismerést nyer, hogy a túlélő házastárs súlyos vagy elhúzódó betegségben szenved, vagy fogyatékossággal él, a 4., 5., 6. és 7. cikk említett rendelkezései alapján a túlélő házastárs pénzbeli támogatásban részesül az alábbi számításnak megfelelően:
   
               —
            
            
               a súlyos vagy elhúzódó betegséggel, illetve fogyatékossággal kapcsolatos költségeknek megfelelő, egyébként nem visszatérített összeg, növelve a létminimumnak megfelelő összeggel, csökkentve az érdekelt személy 9. cikk szerinti jövedelmével. E támogatás összege ugyanakkor nem haladhatja meg az említett költségek összegét.
            
         11. cikk
   Az intézmény havi szinten folyósítja a pénzbeli támogatást abban az esetben, ha a súlyos vagy elhúzódó betegség vagy fogyatékosság időtartama az orvosi vélemény szerint meghaladja az egy hónapot, ellenkező esetben pedig e támogatást egy összegben biztosítja.
   12. cikk
   A kérelmező köteles a helyzetében beálló valamennyi változásról azonnal tájékoztatni az illetékes intézmény szociális szolgálatát, a 3. cikknek megfelelően.
   13. cikk
   A Bizottság e szabályzat alkalmazásáról annak hatálybalépésétől számított három évvel, valamint ezt követően háromévente részletes jelentést készít, amelyben megjelöli a folyósított pénzbeli támogatás évi átlagos összegét, valamint annak általános pénzügyi kihatását.
   14. cikk
   Ez a szabályzat az azt követő hónap első napján lép hatályba, hogy az intézményeknek a személyzeti szabályzat 76a. cikke szerinti közös megállapodásának létrejöttét az Európai Közösségek Bíróságának elnöke megállapítja.
   Ezt a szabályzatot 2004. május 1-jétől kell alkalmazni.
   
      Kelt Brüsszelben, 2005. december 12-én.
      
         
            a Tanács részéről
         
         
            az elnök
         
         J. STRAW
         
      
   
   
      (1)  HL L 56., 1968.3.4., 1. o. A legutóbb a 31/2005/EK, Euratom rendelettel (HL L 8., 2005.1.12., 1. o.) módosított rendelet.